துருவத் தார்ப் புரவி எல்லாம், மூங்கையர் சொல் பெற்றென்ன, அரவப் போர் மேகம் என்ன, ஆலித்த; மரங்கள் ஆன்ற பருவத்தால் பூத்த என்னப் பூத்தன; பகையின் சீறும் புருவத்தார் மேனி எல்லாம் பொன் நிறப் பசலை பூத்த.	5 தாய் மார் முதலியோரை வணங்கி, இராமன் அரண்மனையை அடைதல் ஆயது ஓர் அளவில், செல்வத்து அண்ணலும் அயோத்தி நண்ணி, தாயரை வணங்கி, தங்கள் இறையொடு முனியைத் தாழ்ந்து, நாயகக் கோயில் எய்தி, நானிலக் கிழத்தியோடும்